
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/1128
URBROJ: 251-13-11-16/001-23-3
Zagreb, 5. lipnja 2023.
			
Z A P I S N I K

s  26. sjednice Vijeća Mjesnog odbora „Nikola Tesla“, održane 5. lipnja 2023. u 17.30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivan Žanić
Nenazočni članovi Vijeća: Dario Dedić, Ivana Zovko

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve nazočne. Utvrđuje da je na sjednici nazočno 5 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 25. sjednice koji je prihvaćen JEDNOGLASNO.

Predsjednica predlaže 
DNEVNI RED

1. Prijedlog zaključka o stavljanju van snage zaključka za povremeno korištenje prostora
2. Aktualna problematika na području Mjesnog odbora  „Nikola Tesla“
3. Pitanja, prijedlozi i obavijesti

koji je prihvaćen JEDNOGLASNO.

Ad 1.	Prijedlog Zaključka o stavljanju van snage zaključka za povremeno korištenju prostora
Predsjednica informira nazočne o predmetu rasprave i odlučivanja, otvara raspravu, u kojoj sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo
Z A K LJ U Č A K

1. Vijeće Mjesnog odbora „Nikola Tesla“ stavlja van snage Zaključak za povremeno korištenje prostora za stranku HOĆEMO PRAVEDNO sa 24. sjednice Vijeća, održane 3. travnja 2023. Klasa: 024-08/23-003/668 Urbroj: 251-13-11-16/002-23-5.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka - sjever.

O B R A Z L O Ž E NJ E

Stranka HOĆEMO PRAVEDNO dostavila je 26. svibnja 2023. godine, očitovanje u kojem navode da odustaju od korištenja prostora mjesne samouprave MO „Nikola Tesla“, jer njihove potrebe potpuno zadovoljavaju dobiveni termini u prostoru mjesne samouprave MO Ciglenica.
Ad 2.	Aktualna problematika područja Mjesnog odbora „Nikola Tesla“
Aktualna problematika započinje informacijom o obnovi i asfaltiranju Selske ceste 121 A-F, predsjednica informira nazočne o svim koracima i problematici koja je iskrsnula prilikom obnove.
Predsjednica informira nazočne o primljenim mailovima i ostvarenom u zadnjih mjesec dana:
· mail u vezi sigurnosti prolaznika (sve je prethodno prijavljeno nadležnim institucijama)
· Poziv na stručni skup-Ekstremne temperature-Centar Sunce
· Nepoštivanje obveze odvoza otpada od strane Zagrebačkog Holdinga, podružnica Čistoća
· Rješavanje problema vezano za izradu boksa za smetlarnike
· Pozivnica na koncert Tebi, grade moj
· Poptuno asfaltiranje ulice
· Selska cesta 121 A-F - HITNO - električni kabel
· Izgradnja parkinga u Ribničkoj ulici na Trešnjevci.

Ad 3. 	Pitanja, prijedlozi i obavijesti
Raspravljalo se o problematici naplate parkinga u Ribničkoj ulici i rješavanju problema preopterećenosti kvarta prometnim vozilima (kako kvart nema parkirnu Zonu, isto se koristi od strane svih koji u svome području imaju naplatu parkinga). Vijeće moli Gradske urede za što hitnije donošenje prometne studije i rješavanje cjelokupne prometne problematike na području mjesnog odbora, ista se planira i obećava već preko 5 godina. Traži se očitovanje Gradskog ureda kada će se riješiti?
Također Vijeće Mjesnog odbora traži što prije implementiranje donesene studije o usporenju cijelog kvarta na zonu 30 (čeka se od 3.2.2023.). Traži se očitovanje kada će se riješiti?
I dalje je Ribnička cesta (na ulasku iz Selske) opterećena nepravilno parkiranim automobilima, o istom se već raspravljalo i ranije i donesen ja zaključak 12.11.2021. (Na ulazu u Ribničku ulicu (iz smjera Selske ceste), svakodnevno se parkiraju vozila na pješačku stazu tako da pješaci ne mogu ući u Ribničku ulicu putem pješačke staze nego moraju izaći na kolnik. Osim toga, nepropisno parkirana vozila, nisu propisno udaljena od pješačkog prijelaza te postoji dodatna opasnost. Vijeće Mjesnog odbora „Nikola Tesla“ moli postavljanje stupića na pješačku stazu kako bi se onemogućilo nepropisno parkiranje na potezu od Selske ceste 133 do Ribničke ulice 61.) za što se traži očitovanje Gradskog ureda kada će se riješiti?
Komentiralo se zapuštenost dvorišta prostorija mjesnog odbora i obraslost živice.
Također se nastavlja korištenje prostorija mjesnog odbora izvan okvira propisanog kućnog reda. Vijeće je naišlo na stare polu-ispuhane balone, smeće nije ispražnjeno, podovi ne pometeni, stolice razbacane. Ukoliko se isto nastavi, vijeće će biti primorano staviti izvan snage mogućnost korištenja prostorija. Moli se mjesna samouprava da kontaktira sve korisnike i upozori na ispravno korištenje, informaciju o kontaktiranim strankama/osobama treba poslati na sve vijećnike.
Sljedeća sjednica je dogovorena za ponedjeljak 3.7. u 19,00 sati.
Sjednica je završila u 18:15 sati.

